### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. április 24-i ülésének*

jegyzőkönyvéből

**133/2017 (IV.24.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a 21/2017. (I.30.) GVB. sz. határozatát az alábbiak szerint módosítja:

A NYME Bolyai János Gyakorló Általános Iskola és Gimnázium előtti parkolót feltáró út keleti oldalán, az út mindkét végén „Várakozni tilos” közúti jelzőtáblák kerüljenek kihelyezésre, azok alá merőlegesen 1-1 db KRESZ 62. ábra szerinti „nyíl” kiegészítő tábla, azok alá 1-1 db „7:30-8:00, 14:00-17:00” kiegészítő tábla kerüljön.

1. A Bizottság egyetért az Árpád u. 102. szám alatti Jehova tanúi imaterem Kenderesi utcai oldalán a Kárpáti Kelemen u. – Kenderesi u. ívtől hatályos „Várakozni tilos” közúti jelzőtábla, az alá „50 m” kiegészítő tábla kihelyezésével, a Kenderesi u. 3. szám előtt az északi, Arany-patak felőli oldalon „Megállni tilos” közúti jelzőtábla kihelyezésével.
2. A Bizottság egyetért a Vörösmarty M. u. 31. szám kapu kijárója előtti 10 m-es távolságban a megállási tilalom bevezetésével.
3. A Bizottság egyetért a Kassák L. u. 8-tól a Kodály Z. u. 15-ig tartó „névtelen” útszakaszon három darab – a tömbbelsőkhöz tartozó - parkolókat kiszolgáló útcsatlakozás alárendeltségének bevezetésével.
4. A Bizottság egyetért a börtönhöz vezető 019/5 hrsz-ú úton a Söptei út és a börtön bejárata közötti szakaszon a 60 km/ó sebességkorlátozás és várakozási tilalom bevezetésével.
5. A Bizottság egyetért azzal, hogy a 6568/2 hrsz-ú közút É-i oldalára „Várakozni tilos” közúti jelzőtábla kerüljön kihelyezésre.
6. A Bizottság egyetért azzal, hogy az Uzsoki utcában, a Szent Imre herceg utca és az üzlet bejárata közötti szakaszon megállási tilalom kerüljön bevezetésre.
7. A Bizottság a Váci Mihály u. 36-44. szám előtti meglévő „Várakozni tilos” jelzőtábla nyugati irányban 10-15 m-re lévő közvilágítási oszlopra történő áthelyezését támogatja.
8. Bizottság felkéri a polgármestert, hogy az 1-8. pontban foglalt döntés érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1-8. pont: azonnal

1. pont: 2017. május 31.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető